EkBass/fiwiki-20250220-pages-articles huggingface dataset:
Vitali Žuravskyi

Vitali Stanislavovytš Žuravskyi (, ; s. 8. toukokuuta 1955) on ukrainalainen poliitikko ja Ukrainan korkeimman neuvoston jäsen.Верховна Рада України: Журавський Віталій Станіславович Hän edusti syrjäytetyn presidentti Viktor Janukovytšin venäläismielistä Alueiden puoluetta ja oli vastuussa hallituksen vastaisia mielenosoituksia rajoittaneesta lakiesityksestä tammikuussa 2014. 16. syyskuuta 2014 Žuravskyi joutui parlamenttitalon ulkopuolella hyökkäyksen kohteeksi, kun raivostunut väkijoukko heitti hänet roskakoriin.Verkkouutiset: Väkijoukko paiskasi parlamenttiedustajan roskakoriin Ukrainassa - katso video Teon uskotaan olleen reaktio armahduksen myöntämiseen venäläismielisille kapinallisille.Metro.co.uk: Rubbish day at the office: Ukrainian politician thrown in bin outside parliament Žuravskyi toimi Janukovytšin neuvonantajana. Vuonna 2012 hän kirjoitti kiistellyn, tiukan kunnianloukkauslakiesityksen. Lakiesitys johti oppositiopuolueiden ja toimittajien mielenosoituksiin; esitettiin epäilyksiä, joiden mukaan tiukennettua lakia voitaisiin käyttää poliittisten näkemysten tukahduttamiseen. Lopulta Janukovytš luonnehti lakiesitystä virheeksi.The Jamestown Foundation: Black Banners and White Front Pages Against Libel Laws in Ukraine == Lähteet == Luokka:Ukrainalaiset poliitikot Luokka:Vuonna 1955 syntyneet Luokka:Elävät henkilöt
Eläinsuojelurikos

Eläinsuojelurikos on rikos, jossa eläintä tai eläimiä kohdellaan julmasti tai tarpeetonta kärsimystä, kipua tai tuskaa aiheuttaen. Rikos voi olla tahallinen tai törkeän huolimattomuuden seurausta. Eläin tai eläimiä saatetaan pahoinpidellä, rasittaa liikaa, jättää vaille hoitoa tai ravintoa; rikos voi toteutua myös eläinkuljetuksen aikana. Suomessa eläinsuojelurikoksen eri vakavuusasteet (lievä, ”tavallinen” ja törkeä eläinsuojelurikos) on kuvattu rikoslain 17 luvun 14, 14a ja 15 §:ssä. Vuosista 2011–2013 tehdyn yhteenvedon mukaan alle joka kymmenes eläinsuojelurikos oli törkeä. Sakko- tai vankeusrangaistuksen lisäksi varsinaisesta eläinsuojelurikoksesta voi seurata eläintenpitokielto, jollainen tulee lain mukaan antaa likipitäen aina rikoksen törkeän tekomuodon tapauksessa, mutta kielto voi seurata lievemmistäkin rikosmuodoista. Rikosta lievempi rike on eläinsuojelulain 54 §:n mukainen eläinsuojelurikkomus, josta yleensä seuraa sakkorangaistus. Elintarviketuotantoon osallistuvien eläinten hyvinvointia valvoo Ruokavirasto. Oikeusrekisterikeskus ylläpitää rekisteriä eläintenpitokieltoon määrätyistä henkilöistä. == Eri törkeysasteen eläinsuojelurikos Suomen rikoslaissa == :14 § Eläinsuojelurikos :Joka tahallaan tai törkeästä huolimattomuudesta pahoinpitelemällä, liiallisesti rasittamalla, jättämällä tarpeellista hoitoa tai ravintoa vaille tai muuten :1) eläinsuojelulain (247/1996) tai sen nojalla annetun säännöksen, :2) eläinten kuljetuksesta annetun lain (1429/2006) tai sen nojalla annetun säännöksen, :3) eläinten suojelusta kuljetuksen ja siihen liittyvien toimenpiteiden aikana sekä direktiivien 64/432/ETY ja 93/119/EY ja asetuksen (EY) N:o 1255/97 muuttamisesta annetun neuvoston asetuksen (EY) N:o 1/2005 liitteen I taikka :4) eläinten suojelusta lopetuksen yhteydessä annetun neuvoston asetuksen (EY) N:o 1099/2009 :vastaisesti kohtelee eläintä julmasti tai tarpeetonta kärsimystä, kipua tai tuskaa aiheuttaen, on tuomittava eläinsuojelurikoksesta sakkoon tai vankeuteen enintään kahdeksi vuodeksi. :14a § Törkeä eläinsuojelurikos Jos eläinsuojelurikoksessa :1) rikos tehdään erityisen raa’alla tai julmalla tavalla, :2) rikoksen kohteena on huomattavan suuri määrä eläimiä tai :3) tavoitellaan huomattavaa taloudellista hyötyä :ja rikos on myös kokonaisuutena arvostellen törkeä, rikoksentekijä on tuomittava törkeästä eläinsuojelurikoksesta vankeuteen vähintään neljäksi kuukaudeksi ja enintään neljäksi vuodeksi. :15 § Lievä eläinsuojelurikos :Jos eläinsuojelurikos, ottaen huomioon aiheutetun kärsimyksen, kivun tai tuskan vähäisyys tai muut rikokseen liittyvät seikat, on kokonaisuutena arvostellen vähäinen, rikoksentekijä on tuomittava lievästä eläinsuojelurikoksesta sakkoon. == Katso myös == * Eläinsuojelu == Lähteet == ==Aiheesta muualla== *Eläinsuojelun valvonta (evira.fi) *Kuuma auto on lemmikille sauna – sivullinen saa puuttua (7/2014) (yle.fi) *Puttosen tilan eläinsuojelurikosepäily syyteharkintaan (6/2013) (yle.fi) *Länsi-Savo: Puttosen tilalla kuoli 58 eläintä (3/2013) (maaseuduntulevaisuus.fi) Luokka:Rikokset Luokka:Eläinten oikeudet
Juovllaide

Juovllaide on vuonna 1987 ilmestynyt Mari Boinen ja tuolloin Aŋŋel nuorat -nimisenä toimineen Angelin tyttöjen saamenkielisiä joululauluja sisältävä kasetti. Iđut-kustantamon julkaisema kasetti äänitettiin Norjan Lakselvissä. == Muusikot == *Mari Boine – laulu *Øyvind Berg *Fred Dalbakk Aŋŋel nuorat: *Aslak-Mikko Länsman – laulu *Outi Länsman – laulu *Tuuni Länsman – laulu *Ursula Länsman – laulu *Ulla Pirttijärvi – laulu == Kappaleet == A-puoli # (säv. trad., san. G. O. Schöneman, Pekka Lukkari) # (säv. Michael Praetorius, san. tuntematon) # (säv. Armas Maasalo, san. Helmi Auvinen, Pekka Lukkari) # (säv. James S. Pierpont, san. James S. Pierpont, Isak Östmo) # (säv. tuntematon, san. Martti Luther, Lars Hætta & Jens Andreas Friis) # (säv. trad., san. Hans Adolph Brorson, tuntematon) B-puoli # (säv. Erkki Melartin, san. Larin-Kyösti, Pekka Lukkari) # (säv. Georg Joseph Vogler, san. Matt. 21:9, Pekka Lukkari) # (säv. & san. E.-S. Blind & P.-G. Blind) # (säv. R. Raala, san. Immi Hellen, Pekka Lukkari) # (säv. Arnljot Höyland, san. Alf Pröysen, Isak Östmo) # (säv. James S. Pierpont, san. James S. Pierpont, Isak Östmo) == Lähteet == *JUOVLLAIDE Fono-äänitetietokanta ===Viitteet=== Luokka:Vuoden 1987 joulualbumit Luokka:Saamelainen musiikki
Gladson Macan

Gladson Dominguini MacanPalloverkko (s. 18. syyskuuta 1990) on brasilialainen jalkapalloilija, pelipaikaltaan keskikenttäpelaaja. Hän on 184 senttimetriä pitkä.Gladson Macan Soccerway-sivustolla Macan on edustanut Brasiliassa Criciúmaa, Juventudea, Capivarianoa ja Democraticia, josta hän siirtyi Suomeen Honkaan syyskuussa 2014.FC Honka Macan teki ensiesiintymisensä Veikkausliigassa 14. syyskuuta oltuaan avauskokoonpanossa, kun Honka hävisi vierasottelussa Rovaniemen Palloseuralle maalein 1–2. == Lähteet == Luokka:Brasilialaiset jalkapalloilijat Luokka:Vuonna 1990 syntyneet Luokka:Elävät henkilöt
FS Floréal (F730)

Floréal (runkonumero F730) on Ranskan laivaston 1992 palvelukseen otettu Floréal-luokan fregatti. == Valmistus == Alus tilattiin 1989 Chantiers de l'Atlantiquelta, missä köli laskettiin 2. huhtikuuta 1990. Se laskettiin vesille puolisen vuotta myöhemmin 6. lokakuuta ja otettiin palvelukseen 27. toukokuuta 1992.Marine Militaire - Floréal == Palvelus == Alus oli 2014 palveluksessa kotisatamanaan Port des Galets La Réunionilla. == Lähteet == * === Viitteet === Luokka:Floréal-luokan fregatit
Stephen Gallacher

Stephen James Gallacher (s. 1. marraskuuta 1974 Dechmonthttp://www.pgatour.com/players/player.20376.html PGA Tour. Viitattu 19.9.2014.) on skotlantilainen golfaaja. Vuonna 1995 ammattilaisuransa aloittanut Gallacher on voittanut yhteensä neljä ammattilaisturnausta. Gallacher valittiin Euroopan joukkueeseen vuoden 2014 Ryder Cupiin. ==Lähteet== Luokka:Skotlantilaiset golfaajat Luokka:Vuonna 1974 syntyneet Luokka:Elävät henkilöt
Marc Warren (golfaaja)

thumb|Marc Warren vuonna 2010 Marc Warren (s. 1. huhtikuuta 1981 Rutherglenhttp://www.pgatour.com/players/player.25841.marc-warren.html PGA Tour. Viitattu 19.9.2014.) on skotlantilainen golfaaja. Vuonna 2002 ammattilaisuransa aloittanut Warren on voittanut urallaan yhteensä kuusi ammattilaisturnausta. Major-turnauksissa Warrenin paras sijoitus on 12. tila vuoden 2013 PGA Championshipissä. ==Sijoitukset major-turnauksissa== Turnaus 2012 2013 2014 Masters Tournament DNP DNP DNP U.S. Open T65 DNP DNP The Open Championship DNP CUT T39 PGA Championship DNP T12 T15 ==Lähteet== Luokka:Skotlantilaiset golfaajat Luokka:Vuonna 1981 syntyneet Luokka:Elävät henkilöt
Alexandre Negri

Alexandre Negri (s. 27. maaliskuuta 1981 Jundiaí, Brasilia) on brasilialainen jalkapallomaalivahti. Hän on 182 senttimetriä pitkä ja painaa 78 kilogrammaa. Negri edustaa kyproslaista AEK Larnakaa, johon hän siirtyi kesällä 2009.Alexandre Negri FootballDatabase.eu-sivustolla Negri on edustanut urallaan myös brasilialaisia Ponte Pretaa (2000–2004) ja Fortalezaa (2005–2006), ranskalaisen Ajaccion kakkosjoukkuetta (2004–2005), romanialaista Universitatea Craiovaa (2005), kreikkalaista Arisia (2006–2007) sekä kyproslaisia APOP Kinyrasia (2007–2009) ja Doxa Katokopiasia (lainalla 2012–2013). Negri oli mukana Brasilian maajoukkueessa CONCACAF Gold Cupissa 2003, jossa Brasilia oli mukana vierailevana joukkueena ja saavutti hopeaa. Hän ei ole kuitenkaan pelannut A-maaotteluita. == Lähteet == Luokka:Brasilialaiset jalkapallomaalivahdit Luokka:Vuonna 1981 syntyneet Luokka:Elävät henkilöt
Scott Brown (jalkapalloilija)

Scott Brown (s. 25. kesäkuuta 1985 Dunfermline Viitattu 19.9.2014.) on skotlantilainen jalkapalloilija, pelipaikaltaan keskikenttäpelaaja. Hän edustaa Skotlannin mestaruussarjassa pelaavaa Celticiä. Brown tunnetaan kovana taistelijana ja aggressiivisena pelaajana, jonka pelityyli myös usein johtaa varoituksiin. == Ammattilaisura == Hibernianissa 13-vuotiaasta lähtien pelannut Brown siirtyi Celticiin 4,4 miljoonan punnan siirtosummalla kesällä 2007, jolloin hänestä tuli historian kallein Skotlannin sisällä siirtynyt pelaaja. Brown on toiminut seuran kapteenina helmikuusta 2010 lähtien. Skotlannin maajoukkueessa Brown teki debyyttinsä vuonna 2005. Helmikuussa 2013 Skotlannin päävalmentaja Gordon Strachan nimitti Brownin myös maajoukkueen kapteeniksi. Brown on pelannut kaikkiaan 55 maaottelua ja tehnyt niissä neljä maalia. == Lähteet == Luokka:Skotlantilaiset jalkapalloilijat Luokka:Vuonna 1985 syntyneet Luokka:Elävät henkilöt
Koro (Mali)

Koro on maalaiskunta ja sen keskuskylä sekä Moptin alueen Koron piirin hallinnollinen keskus Malissa. Se sijaitsee 175 kilometriä Moptista kaakkoon. Kunnassa on 62 700 asukasta (vuonna 2009). Koron kunnan pinta-ala on 6 885 neliökilometriä. Se rajoittuu lännessä Koron piirin Dougouténé I:n, Pel Maoudén, Koporokendié Nân ja Koporo Penin sekä pohjoisessa Youdioun, Barapirélin ja Bondon kuntiin sekä idässä ja etelässä Burkina Fasoon. Seutu kuuluu Sahelin vyöhykkeeseen. Luonnonalueita ovat Souroun tasanko etelässä ja kaakossa sekä Gondon tasanko luoteessa. Pysyviä vesistöjä ei ole. Kuntaan kuuluu 48 kylää ja 19 pienempää asutusta. Asukkaat ovat dogoneja, moseja, fulbeja ja samoja. Seudun pääelinkeinot ovat maanviljely ja karjanhoito. Lisäksi harjoitetaan käsityöammatteja ja kaupankäyntiä. Markkinapaikkoja ovat Koro, Pomorododiou, Yadianga, Zon ja Sasanhi. Koron kautta kulkee Moptista Burkina Fasoon johtava maantie RN15. Kunnan palveluihin kuuluu 14 peruskoulua, lyseo ja kolme terveysasemaa. Matkailupalvelut käsittävät yhden leirintäalueen. ==Lähteet== Luokka:Koron piiri Luokka:Malin kunnat
Enkeleitä Broadwaylla

Enkeleitä Broadwaylla (Guys and Dolls) on vuonna 1955 ensi-iltansa saanut Joseph L. Mankiewiczin ohjaama elokuvamusikaali. Se on elokuvaversio Abe Burrowsin ja Jo Swerlingin vuoden 1950 musikaalista Guys and Dolls. Musikaali taas perustuu Damon Ranyonin novelleihin, jotka on koottu 1931 ilmestyneeksi antologiaksi Guys and Dolls., viitattu 28.8.2021 == Juoni == Elokuva kertoo New York pikkurikollisten ja uhkapelureiden elämästä 1940-luvun lopulla. Nathan Detroit (Frank Sinatra) etsii sopivaa paikkaa craps-pelien järjestämiseen ja tarvitsee nopeasti tuhat dollaria uuden pelipaikan vuokraennakkoon. Toisaalta hänelle aiheuttaa ongelmia tyttöystävä Adelaide (Vivian Blaine), joka haluaa Detroitin lopettavan rikollisen elämän ja kosivan häntä. Kuuluisa uhkapeluri Sky Masterson (Marlon Brando) lyö Detroitin kanssa tuhannen dollarin vedon siitä, että hän saa Detroitin valitseman naisen lähtemään illalliselle kanssaan. Nathanin valinta on tiukkapipoinen Pelastusarmeijan kersantti Sarah Brown (Jean Simmons). == Näyttelijät == == Tuotanto == Elokuvan pohjalla oleva musikaali sai ensi-iltansa vuonna 1950 Broadwayllä missä sitä esitettiin yli tuhat kertaa. Elokuvaversioon musiikkia muutettiin hieman, siitä poistettiin viisi kappaletta ja siihen kirjoitettiin kolme uutta kappaletta. Marlon Brandon rooliin kaavailtiin alun perin tanssitähti Gene Kellyä, mutta MGM-studio kieltäytyi lainaamasta Kellyä. Lisäksi tuottaja Samuel Goldwyn halusi rooliin nimenomaan Brandon, joka oli tuolloin todella suosittu näyttelijä. == Vastaanotto == === Palkinnot === ==== Oscarit ==== Enkeleitä Broadwaylla sai neljä Oscar -ehdokkuutta: * Parhaan lavastuksen Oscar-palkinto - Oliver Smith, Joseph C. Wright, Howard Bristol * Parhaan kuvauksen Oscar-palkinto - Harry Stradling * Parhaan puvustuksen Oscar-palkinto - Irene Sharaff * Parhaan musiikin Oscar-palkinto - Jay Blackton ja Cyril J. Mockridge ==== Bafta-palkinnot ==== Enkeleitä Broadwaylla sai kaksi BAFTA-ehdokkuutta: * Paras elokuva (Best Film from any Source) * Paras ulkomainen naisnäyttelijä - Jean Simmons ==== Golden Globet ==== Enkeleitä Broadwaylla voitti kaksi Golden Globe -palkintoa: * Paras elokuva (musikaali tai komedia) * Paras naispääosa musikaalissa tai komediassa – Jean Simmons == Lähteet == == Aiheesta muualla == * Luokka:Vuoden 1955 yhdysvaltalaiset elokuvat Luokka:Yhdysvaltalaiset elokuvamusikaalit Luokka:Musikaaleihin perustuvat elokuvat
Gandamia

Gandamia on maalaiskunta Moptin alueen Douentzan piirissä Malissa. Sen keskuspaikka Kikara sijaitsee Dyoundé- eli Gandamiavuorten pohjoispuolella 35 kilometriä Douentzasta koilliseen. Kunnassa on 7 200 asukasta (vuonna 2009). Gandamian kunnan pinta-ala on 2 537 neliökilometriä. Se rajoittuu idässä Douentzan piirin Haïrén, etelässä Dallahin, Pétakan ja Débérén, lännessä Koraroun ja pohjoisessa Djaptodjin sekä Timbuktun alueen Gourma-Rharousin piirin Bambara Maoudén ja Inadiatafanen kuntiin. Seutu kuuluu Sahelin vyöhykkeeseen. Kuntaan kuuluu seitsemän kylää ja yksi paimentolaisryhmä. Asukkaista 57 % on fulbeja, 40 % songhaita ja 3 % osan vuodesta paimentolaisina eläviä tuaregeja. Vallitseva uskonto on islam. Paikallisia elinkeinoja ovat maanviljely, karjanhoito, keräily, käsityöammatit ja pienimuotoinen kaupankäynti. Kikarassa pidetään viikoittaiset markkinat. Kunnan läpi kulkee Douentzasta Bambara Maoudén kautta Timbuktuun johtava maantie RN39. Palveluihin kuuluvat koulut ja terveysasema. ==Lähteet== Luokka:Douentzan piiri Luokka:Malin kunnat
Djaptodji

Djaptodji (myös Diaptodji) on maalaiskunta Moptin alueen Douentzan piirissä Malissa. Sen keskuspaikka N’Gouma sijaitsee Nigerjoen tulvajärven rannalla sata kilometriä Douentzasta luoteeseen. Kunnassa on 36 300 asukasta (vuonna 2009). Djaptodjin kunnan pinta-ala on 3 252 neliökilometriä. Se rajoittuu etelässä Douentzan piirin Gandamian, Koraroun ja Dangol-Borén, lännessä Moptin piirin Korombanan, pohjoisessa Timbuktun alueen Niafunkén piirin Fittougan ja idässä Gourma-Rharousin piirin Bambara Maoudén kuntiin. Seutu kuuluu Sahelin vyöhykkeeseen. Nigerjoen haara Koli-Koli ruokkii kahta suurta järveä, Aougoundoua ja Niangayea. Kuntaan kuuluu 62 kylää ja paimentolaisryhmää. Asukkaiden enemmistö on fulbeja. Heidän lisäkseen kunnassa asuu bambaroita, songhaita, tuaregeja ja bozoja. Paikallisia elinkeinoja ovat maanviljely, karjanhoito, kalastus, keräily, käsityöammatit ja pienimuotoinen kaupankäynti. Markkinapaikkoja ovat N’Gouma, Kanioumé ja Taakouti. Kunnan liikenneyhteydet ovat heikot. Kuivana aikana voidaan ajaa kuorma- tai maastoautolla Douentzaan, Boréen, Korientzéen ja Bambara Maoundéen. ==Lähteet== Luokka:Douentzan piiri Luokka:Malin kunnat
Dianwéli

Dianwéli (myös Dianwely) on maalaiskunta Moptin alueen Douentzan piirissä Malissa. Sen keskuspaikka Dianwely-Maoundé sijaitsee 18 kilometriä Douentzasta etelään. Kunnassa on 3 400 asukasta (vuonna 2009). Dianwélin kunnan pinta-ala on 165,57 neliökilometriä. Se rajoittuu lännessä Douentzan piirin Tédjén, pohjoisessa Douentzan ja idässä Kérénan sekä etelässä Koron piirin Diankaboun ja Kassan sekä Bandiagaran piirin Métoumoun kuntiin. Seutu kuuluu Sahelin alueeseen. Tasangolla kohoaa matalia vuoria. Varsinaisia vesistöjä ei ole. Kuntaan kuuluu kahdeksan kylää ja yksi pienempi asutus. Asukkaiden enemmistö on dogoneja. Lisäksi kunnassa asuu fulbeja. Vallitseva uskonto on islam. Paikallisia elinkeinoja ovat maanviljely, karjanhoito, metsien hyödyntäminen, käsityöammatit ja pienimuotoinen kaupankäynti. Tärkeimmät viljelykasvit ovat hirssi, durra, maapapu, maapähkinä ja lehmänpapu. Kotieläimiä ovat naudat, lampaat, vuohet, kamelit, hevoset, aasit ja siipikarja. Dianwelyssa pidetään viikoittaiset markkinat. Kunnan läpi kulkevat Douentzasta Koroon ja Beniin johtavat reitit. Palveluihin kuuluu kolme koulua ja terveysasema. ==Lähteet== Luokka:Douentzan piiri Luokka:Malin kunnat
Débéré

Débéré on maalaiskunta ja sen keskuspaikka Moptin alueen Douentzan piirissä Malissa. Se sijaitsee 12 kilometriä Douentzasta luoteeseen. Kunnassa on 5 800 asukasta (vuonna 2009). Débérén kunnan pinta-ala on 428 neliökilometriä. Se rajoittuu pohjoisessa Douentzan piirin Koraroun ja Gandamian, idässä Pétakan, etelässä Douentzan ja Koubéwel Koundian sekä lännessä Dangol-Borén kuntiin. Seutu kuuluu Sahelin vyöhykkeeseen. Sadekaudella alueelle muodostuu osittain kuivuvia järviä. Kuntaan kuuluu seitsemän kylää. Asukkaat ovat etupäässä fulbeja. Heidän lisäkseen kunnassa asuu dogoneja, songhaita, bambaroita ja belloja. Vallitseva uskonto on islam. Paikallisia elinkeinoja ovat maanviljely, karjanhoito, keräily, käsityöammatit ja pienimuotoinen kaupankäynti. Tärkeimmät viljelykasvit ovat hirssi, riisi, maapähkinä ja lehmänpapu. Kotieläimiä ovat naudat, lampaat, vuohet, aasit ja kamelit. Débéréssä pidetään viikoittaiset markkinat. Kunnan itäosan läpi kulkee Douentzasta Bambara Maoudén kautta Timbuktuun johtava maantie RN39. Palveluihin kuuluu kolme koulua. ==Lähteet== Luokka:Douentzan piiri Luokka:Malin kunnat
Dangol-Boré

Dangol-Boré on maalaiskunta Moptin alueen Douentzan piirissä Malissa. Sen keskuspaikka Boré sijaitsee 65 kilometriä Douentzasta länteen. Kunnassa on 27 200 asukasta (vuonna 2009). Dangol-Borén kunnan pinta-ala on 2 237 neliökilometriä. Se rajoittuu pohjoisessa Douentzan piirin Djaptodjin, idässä Koraroun, Débérén ja Koubéwel Koundian, etelässä Bandiagaran piirin Borkon, Kendién ja Lowol-Guéoun sekä lännessä Moptin piirin Konnan ja Korombanan kuntiin. Seutu kuuluu Sahelin vyöhykkeeseen. Kunnan etelärajalla kohoaa pitkä vuorijono. Pysyviä vesistöjä ei ole. Kuntaan kuuluu 36 kylää. Asukkaat ovat etupäässä soninkeja, dogoneja, bambaroita ja fulbeja. Seudun pääelinkeinot ovat maanviljely ja karjanhoito. Lisäksi hyödynnetään metsiä sekä harjoitetaan käsityöammatteja ja pienimuotoista kaupankäyntiä. Markkinapaikkoja ovat Boré ja Kiro. Borén kautta kulkee Moptin ja Gaon välinen maantie RN16. ==Lähteet== Luokka:Douentzan piiri Luokka:Malin kunnat
M-Nitrobentsaldehydi

m-Nitrobentsaldehydi eli 3-nitrobentsaldehydi (C7H5NO3) on orgaaninen yhdiste ja bentsaldehydin nitrattu johdannainen. Yhdistettä käytetään orgaanisen kemian synteeseissä valmistettaessa väriaineita ja lääkkeitä. Se on o- ja p-nitrobentsaldehydien isomeeri. ==Ominaisuudet== m-Nitrobentsaldehydi on huoneenlämpötilassa keltaista kiteistä ainetta. Yhdiste liukenee hyvin huonosti veteen, mutta paremmin orgaanisiin liuottimiin. Yhdisteen nitroryhmä voidaan pelkistää, jolloin tuotteeksi muodostuu m-aminobentsaldehydiä.Friedrich Brühne & Elaine Wright: Benzaldehyde, Ullmann's Encyclopedia of Industrial Chemistry, John Wiley & Sons, New York, 2011. Viitattu 19.9.2014 ==Valmistus ja käyttö== m-Nitrobentsaldehydiä voidaan valmistaa nitraamalla bentsaldehydiä väkevien typpi- ja rikkihappojen seoksella 10 °C:n lämpötilassa. Näin muodostuu tuotteiden seos, joka sisältää noin 80 % m-nitrobentsaldehydiä ja noin 20 % o-nitrobentsaldehydiä. Tuotteet voidaan erottaa toisistaan muodostamalla niistä bisulfiittijohdannaiset, joiden ominaisuudet poikkeavat toisistaan. Toinen valmistusmenetelmä on m-nitrotolueenin hapetus elektrolyyttisesti.Markus Dugal: Nitrobenzene and Nitrotoluenes, Kirk-Othmer Encyclopedia of Chemical Technology, John Wiley & Sons, New York, 2005. Viitattu 19.9.2014 m-Nitrobentsaldehydiä käytetään valmistettaessa väriaineita ja lääkkeitä. Siitä saatavia lääkeaineita ovat muun muassa jopaanihappo, nitrendipiini ja rosoksasiini. ==Lähteet== Luokka:Aldehydit
Dallah

Dallah on maalaiskunta ja sen keskuskylä Moptin alueen Douentzan piirissä Malissa. Se sijaitsee Dyoundévuorten eteläpuolella 35 kilometriä Douentzasta koilliseen. Kunnassa on 8 500 asukasta (vuonna 2009). Dallahin kunnan pinta- ala on 1 595 neliökilometriä. Se rajoittuu lännessä Douentzan piirin Kérénan ja Pétakan, pohjoisessa Gandamian, idässä Haïrén sekä etelässä Koron piirin Dinangouroun kuntiin. Pohjoisessa ovat Dyoundévuoret ja etelässä Seno Mangon tasanko. Pysyviä vesistöjä ei ole. Kuntaan kuuluu 12 kylää ja 9 pienempää asutusta. Asukkaat ovat etupäässä fulbeja ja heidän entisiä orjiaan rimaibeja. Lisäksi on dogoneja ja songhaita. Vallitseva kieli on fulani. Paikallisia elinkeinoja ovat maanviljely, karjanhoito, käsityöammatit ja kaupankäynti. Tärkeimmät viljelykasvit ovat hirssi, durra, lehmänpapu ja maapähkinä. Karjaa kasvatetaan myytäväksi Norsunluurannikolle. Dallahin ja Toulan kylissä pidetään viikoittaiset markkinat. Dallahin kautta kulkee Moptin ja Gaon välinen maantie RN16. Palveluihin kuuluu kaksi koulua, CED ja terveysasema. ==Lähteet== Luokka:Douentzan piiri Luokka:Malin kunnat
FS Prairial (F731)

Prairial (runkonumero F731) on Ranskan laivaston 1992 palvelukseen otettu Floréal-luokan fregatti. == Valmistus == Alus tilattiin 1989 Chantiers de l'Atlantiquelta, missä köli laskettiin 11. syyskuuta 1990. Se laskettiin vesille puolisen vuotta myöhemmin 16. maaliskuuta 1991 ja otettiin palvelukseen 20. toukokuuta 1992.Marine Militaire - Prairial == Palvelus == Alus oli 2014 palveluksessa Tahitilla. == Lähteet == * === Viitteet === Luokka:Floréal-luokan fregatit
FS Nivôse (F732)

Nivôse (runkonumero F732) on Ranskan laivaston 1992 palvelukseen otettu Floréal-luokan fregatti. == Valmistus == Alus tilattiin 1989 Chantiers de l'Atlantiquelta, missä köli laskettiin 16. tammikuuta 1991. Se laskettiin vesille puolisen vuotta myöhemmin 11. elokuuta ja otettiin palvelukseen 16. lokakuuta 1992.Marine Militaire - Nivôse == Palvelus == Alus oli 2014 palveluksessa kotisatamanaan Port des Galets La Réunionilla. == Lähteet == * === Viitteet === Luokka:Floréal-luokan fregatit
Dezső Novák

Dezső Novák (3. syyskuuta 1939 Ják – 26. helmikuuta 2014 Budapest) oli unkarilainen jalkapalloilija, jalkapallovalmentaja ja olympiavoittaja. Menestyksekkään seura- ja maajoukkueuran pelannut Novák voitti Unkarin jalkapallomaajoukkueessa olympiakultaa Tokiossa 1964 ja Méxicossa 1968, olympiapronssia Roomassa 1960 ja EM-pronssia Espanjassa 1964.Olympics at Sports-Reference.com Novák toimi pelaajauransa jälkeen valmentajana muun muassa Unkarin olympiajoukkueessa ja unkarilaisissa seurajoukkueissa. Hän kuoli Budapestissa 26. helmikuuta 2014, 75-vuotiaana.http://www.nemzetisport.hu/magyar_valogatott/gyasz-75-eves- koraban-elhunyt-novak-dezso-2318457 == Lähteet == * Dezső Novák Bio, Stats and Results Olympics at Sports-Reference.com === Viitteet === Luokka:Unkarilaiset jalkapalloilijat Luokka:Unkarilaiset jalkapallovalmentajat Luokka:Unkarilaiset olympiavoittajat Luokka:Vuonna 1939 syntyneet Luokka:Vuonna 2014 kuolleet
FS Ventôse (F733)

Ventôse (runkonumero F733) on Ranskan laivaston 1993 palvelukseen otettu Floréal-luokan fregatti. == Valmistus == Alus tilattiin 1989 Chantiers de l'Atlantiquelta, missä köli laskettiin 28. kesäkuuta 1991. Se laskettiin vesille 14. maaliskuuta 1992 ja otettiin palvelukseen 5. toukokuuta 1993.Marine Militaire - Ventôse == Palvelus == Alus oli 2014 palveluksessa kotisatamanaan Fort-de-France Martiniquella. == Lähteet == * === Viitteet === Luokka:Floréal-luokan fregatit
FS Vendémiaire (F734)

Vendémiaire (runkonumero F733) on Ranskan laivaston 1993 palvelukseen otettu Floréal-luokan fregatti. == Valmistus == Alus tilattiin 1989 Chantiers de l'Atlantiquelta, missä köli laskettiin 17. tammikuuta 1992. Se laskettiin vesille 23. elokuuta ja otettiin palvelukseen 21. lokakuuta 1993.Marine Militaire - Vendémiaire == Palvelus == Alus oli 2014 palveluksessa kotisatamanaan Nouméa. == Lähteet == * === Viitteet === Luokka:Floréal-luokan fregatit
FS Germinal (F735)

Germinal (runkonumero F735) on Ranskan laivaston 1994 palvelukseen otettu Floréal-luokan fregatti. == Valmistus == Alus tilattiin 1989 Chantiers de l'Atlantiquelta, missä köli laskettiin 17. elokuuta 1992. Se laskettiin vesille 14. maaliskuuta 1993 ja otettiin palvelukseen 17. toukokuuta 1994.Marine Militaire - Germinal == Palvelus == Alus oli 2014 palveluksessa kotisatamanaan Fort-de-France Martiniquella. == Lähteet == * === Viitteet === Luokka:Floréal-luokan fregatit
Chester Jastremski

Chester Andrew ”Chet” Jastremski (12. tammikuuta 1941 Toledo, Ohio – 3. toukokuuta 2014 Bloomington, Indiana) oli yhdysvaltalainen uimari, olympiamitalisti ja Pan-Amerikan kisojen kultamitalisti. Hän teki urallaan 12 maailmanennätystä.http://www.ishof.org/Honorees/77/77cjastremski.html Jastremski voitti 200 metrin rintauinnissa olympiapronssia Tokiossa 1964 ja Pan-Amerikan kisojen kultaa São Paulossa 1963.Olympics at Sports-Reference.com Jastremski kuoli Indianan Bloomingtonissa 3. toukokuuta 2014, 73-vuotiaana.http://www.southbendtribune.com/sports/college/olympic/college- swimming-jastremski-dies-at/article_081e4c24-d4ff-11e3-b2ba-0017a43b2370.html == Lähteet == * Chet Jastremski Bio, Stats and Results Olympics at Sports- Reference.com === Viitteet === Luokka:Yhdysvaltalaiset uimarit Luokka:Yhdysvaltalaiset olympiamitalistit Luokka:Vuonna 1941 syntyneet Luokka:Vuonna 2014 kuolleet
Koro (täsmennyssivu)

Koro voi tarkoittaa seuraavia: * koro, muotoiltu reuna heraldiikassa * koro, joukkohysteriana esiintynyt sukuelinten menettämisen pelko * koro, tykin korotuslukema ;Paikkoja: *Koro, kylä Virroilla *Koro, saari Fidžillä *Koro paikkakunta Norsunluurannikolla, *Koro, paikkakunta Malissa, Koron piirin keskus *Koronmeri, Tyynenmeren osa ;Kieliä: * koron kieli, Intiassa puhuttu tiibetiläis-burmalainen kieli * norsunluurannikonkoro, Norsunluurannikolla puhuttu mandelainen kieli * Kaksi malaijilais-polynesialaista kieltä, ** koron kieli, Vanuatulla puhuttu kieli ** koron kieli, Guinealla puhuttu kieli ;Koro- nimisiä henkilöitä: * Kirsi Koro (s. 1976), suomalainen kuulantyöntäjä, kiekon- ja moukarinheittäjä.
Jari Aho

Jari Sulevi Aho (s. 14. toukokuuta 1965 Pudasjärvi) on aktiiviuransa päättänyt suomalainen kolmiloikkaaja. Hän edusti koko uransa ajan Vihannin Urheilijoita ja hänen valmentajinaan toimivat Pekka Salmi sekä Pentti Kuukasjärvi. Kalevan kisoista Aho saavutti kolmiloikan pronssia vuonna 1992. Lisäksi hän voitti sisäratojen SM-kisoista niin ikään kolmiloikan pronssia vuonna 1990. Virallisissa kilpailuissa hän ei ole esiintynyt vuoden 1996 jälkeen. == Lähteet == Luokka:Suomalaiset kolmiloikkaajat Luokka:Vuonna 1965 syntyneet Luokka:Elävät henkilöt
Jari Näkki

Jari Pekka Näkki (s. 23. tammikuuta 1967 Helsinki) on aktiiviuransa päättänyt suomalainen kymmenottelija. Hän edusti koko uransa ajan Viialan Viriä ja hänen valmentajinaan toimivat Kari Ruokola sekä Heikki Leppänen. Kalevan kisoista Näkki saavutti kymmenottelun kultaa vuonna 1991 sekä hopeaa vuonna 1990. Virallisissa kilpailuissa hän ei ole esiintynyt vuoden 1999 jälkeen. == Lähteet == Luokka:Suomalaiset yleisurheilun moniottelijat Luokka:Vuonna 1967 syntyneet Luokka:Elävät henkilöt
Björn Andersson

Björn Ole ”Nalle” Andersson (s. 12. syyskuuta 1969 Helsingin mlk) on suomalainen seiväshyppyvalmentaja ja entinen seiväshyppääjä. Hän toimii tyttäriensä Sagan ja SiljanEM-kisojen seiväspaikalla nähdään harvinainen suomalaisnäky – edellisen kerran 100 vuotta sitten valmentajana. Björn Andersson edusti koko aktiiviuransa ajan IF Helsinge-Atlasta ja hänen valmentajanaan toimi Ole Andersson. Kalevan kisoista Andersson saavutti seiväshypyn pronssia vuonna 1991. Ennätyksikseen Andersson hyppäsi ulkoradoilla tuloksen 543 cm vuonna 1995 ja hallissa tuloksen 535 cm vuonna 1990. Yleisen sarjan kilpailuihin hän ei ole osallistunut vuoden 1999 jälkeen. == Lähteet == Luokka:Suomalaiset seiväshyppääjät Luokka:Vuonna 1969 syntyneet Luokka:Elävät henkilöt Luokka:Suomalaiset yleisurheiluvalmentajat
Sieberinsahrami

Sieberinsahrami (Crocus sieberi) on sahramien sukuun kuuluva laji. Sitä tavataan luonnonvaraisena Balkanin niemimaan eteläosassa ainakin Manner- Kreikassa sekä Kreetalla. Kasvi on 7–8 cm korkea. Yhdestä mukulasta kasvaa kahdesta neljään lehteä ja niiden keskellä on valkoinen juova. Kukat ovat sinivioletit. Sieberinsahrami kukkii maaliskuulta huhtikuulle. Kasvi menestyy aurinkoisella ja kuivalla kasvupaikalla. Talveksi on hyvä jättää puiden lehtiä kasvien päälle talvensuojaksi. Kasvia lisätään sivumukuloista, joita saadaan jakamalla vanhempia yksilöitä kesän lopulla tai syksyllä. Sekä istutussyvyys että istutusväli on 5–10 cm. == Lähteet == Luokka:Kreikan kotoperäiset kasvit Luokka:Sahramit
Luettelo Nunavutin kunnista

Luettelo Nunavutin kunnista kattaa Kanadan territorion Nunavutin kunnat. Territoriossa on 25 kuntaa, joista Iqaluit määritellään ainoana kaupungiksi. Kunnallishallinto rajoittuu Nunavutissa vain asutuskeskuksiin, joten vain 0,2 % territorion pinta-alasta kuuluu kunnallishallinnon piiriin. ==Luettelo== Nimi Alue Asukasluku (2011) Asukasluku (2006) Muutos (%) Pinta-ala (km²) As/km² Arctic Bay Qikiqtaaluk Arviat Kivalliq Baker Lake Kivalliq Cambridge Bay Kitikmeot Cape Dorset Qikiqtaaluk Chesterfield Inlet Kivalliq Clyde River Qikiqtaaluk Coral Harbour Kivalliq Gjoa Haven Kitikmeot Grise Fiord Qikiqtaaluk Hall Beach Qikiqtaaluk Igloolik Qikiqtaaluk Iqaluit Qikiqtaaluk Kimmirut Qikiqtaaluk Kugaaruk Kitikmeot Kugluktuk Kitikmeot Pangnirtung Qikiqtaaluk Pond Inlet Qikiqtaaluk Qikiqtarjuaq Qikiqtaaluk Rankin Inlet Kivalliq Repulse Bay Kivalliq Resolute Qikiqtaaluk Sanikiluaq Qikiqtaaluk Taloyoak Kitikmeot Whale Cove Kivalliq Kunnallishallinnottomat alueet ==Lähteet== Luokka:44 Pohjois-Amerikka * Nunavut
Agía Varvára (Attika)

Agía Varvára () on Kreikan kaupunki ja samanniminen kunta (Δήμος Αγίας Βαρβάρας, Dímos Agías Varváras), joka sijaitsee Länsi-Ateenan alueyksikössä Attikan alueella ja kuuluu Ateenan metropolialueeseen. Kaupungin ja kunnan pinta-ala on 2,425 neliökilometriä ja väkiluku 26 550 (vuonna 2011). Agía Varvára sijaitsee noin viisi kilometriä Ateenan keskustasta länteen. Se on nimetty Pyhän Barbaran mukaan. Kaupungissa sijaitsevat Agía Marínan metroasema ja Agía Varváran metroasema. == Lähteet == == Aiheesta muualla == * Δήμος Αγίας Βαρβάρας. Agía Varváran kunnan verkkosivut. *
Ágioi Anárgyroi-Kamateró

Ágioi Anárgyroi-Kamateró ( eli Δήμος Αγίων Αναργύρων-Καματερού, Dímos Agíon Anargýron-Kamateroú) on Kreikan kunta, joka sijaitsee Länsi-Ateenan alueyksikössä Attikan alueella ja kuuluu Ateenan metropolialueeseen. Kunnan pinta-ala on 9,11 neliökilometriä ja väkiluku 62 529 (vuonna 2011). Kunnan kuntakeskus on Ágioi Anárgyroi. Ágioi Anárgyroi-Kamateró sijaitsee noin seitsemän kilometriä Ateenan keskustasta pohjoiseen. Kunta syntyi, kun Ágioi Anárgyroi ja Kamateró yhdistyivät vuoden 2011 alussa Kallikrates-suunnitelman mukaisesti. == Kunnan osat == Vuoden 2011 kuntauudistuksesta lähtien Ágioi Anárgyroi-Kamaterón kunta muodostuu kahdesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kaupungit ovat: Kunnallis­yksikkö Kaupunki­yhdys­kunta Kaupunki Väkiluku (2011) Ágioi Anárgyroi Ágioi Anárgyroi Ágioi Anárgyroi 34 168 Yhteensä: 34 168 Kamateró Kamateró Kamateró 28 361 Yhteensä: 28 361 Yhteensä: 62 529 == Lähteet == == Aiheesta muualla == * [http:// Δήμος Αγίων Αναργύρων-Καματερού]. Ágioi Anárgyroi-Kamaterón kunnan verkkosivut. *
Aigáleo (kaupunki)

Aigáleo () on Kreikan kaupunki ja samanniminen kunta (Δήμος Αιγάλεω, Dímos Aigáleo), joka sijaitsee Länsi-Ateenan alueyksikössä Attikan alueella ja kuuluu Ateenan metropolialueeseen. Kaupungin ja kunnan pinta-ala on 6,450 neliökilometriä ja väkiluku 69 946 (vuonna 2011). Aigáleo sijaitsee noin viisi kilometriä Ateenan keskustasta luoteeseen. Kaupunki on saanut nimensä sen lähellä sijaitsevasta Aigáleo- eli Aigaleosvuoresta. Aigáleossa toimii pääosa Länsi-Attikan yliopistosta. Kaupungissa sijaitsee Aigáleon metroasema. == Lähteet == == Aiheesta muualla == * Δήμος Αιγάλεω . Aigáleon kunnan verkkosivut. *
Chaïdári

Chaïdári (; ) on Kreikan kaupunki ja samanniminen kunta (Δήμος Χαϊδαρίου, Dímos Chaïdaríou), joka sijaitsee Länsi-Ateenan alueyksikössä Attikan alueella ja kuuluu Ateenan metropolialueeseen. Koko kunnan pinta-ala on 22,655 neliökilometriä ja väkiluku 46 897\. Varsinaisen Chaïdárin kaupungin väkiluku on 45 642 (vuonna 2011). Chaïdári sijaitsee noin seitsemän kilometriä Ateenan keskustasta länsiluoteeseen. Kaupungin kaupunginosiin kuuluu Dafní, jossa sijaitsee Unescon maailmanperintöluetteloon kuuluva Dafnín luostari (Dafnen luostari). == Kunnan osat == Chaïdárin kunta muodostuu seuraavista kaupungeista ja kylistä: Kylä tai kaupunki Väkiluku (2011) Chaïdári 45 642 Skaramagkás 1 255 Yhteensä: 46 897 == Lähteet == == Aiheesta muualla == * Δήμος Χαϊδαρίου. Chaïdárin kunnan verkkosivut. *
Ílio

Ílio (; ) on Kreikan kaupunki ja samanniminen kunta (Δήμος Ιλίου, Dímos Ilíou), joka sijaitsee Länsi-Ateenan alueyksikössä Attikan alueella ja kuuluu Ateenan metropolialueeseen. Kaupungin ja kunnan pinta-ala on 9,453 neliökilometriä ja väkiluku 84 793 (vuonna 2011). Ílio sijaitsee noin kuusi kilometriä Ateenan keskustasta luoteeseen. == Lähteet == == Aiheesta muualla == * Δήμος Ιλίου. Ílion kunnan verkkosivut. Luokka:Attikan kaupungit Luokka:Attikan kunnat Luokka:Länsi-Ateena
Petroúpoli

Petroúpoli (; ) on Kreikan kaupunki ja samanniminen kunta (Δήμος Πετρουπόλεως, Dímos Petroupóleos), joka sijaitsee Länsi-Ateenan alueyksikössä Attikan alueella ja kuuluu Ateenan metropolialueeseen. Kaupungin ja kunnan pinta-ala on 6,597 neliökilometriä ja väkiluku 58 979 (vuonna 2011). Petroúpoli sijaitsee noin kahdeksan kilometriä Ateenan keskustasta luoteeseen. == Lähteet == == Aiheesta muualla == * Δήμος Πετρουπόλεως . Petroúpolin kunnan verkkosivut. Luokka:Attikan kaupungit Luokka:Attikan kunnat Luokka:Länsi- Ateena
Ágios Dimítrios (Attika)

Ágios Dimítrios () on Kreikan kaupunki ja samanniminen kunta (Δήμος Αγίου Δημητρίου, Dímos Agíou Dimitríou), joka sijaitsee Etelä-Ateenan alueyksikössä Attikan alueella ja kuuluu Ateenan metropolialueeseen. Kaupungin ja kunnan pinta-ala on 4,949 neliökilometriä ja väkiluku 71 294 (vuonna 2011). Ágios Dimítrios sijaitsee noin viisi kilometriä Ateenan keskustasta etelään. Alue on nimetty Pyhän Demetrioksen mukaan. Kaupungissa sijaitsevat Dáfnin metroasema ja Ágios Dimítrioksen metroasema. == Lähteet == == Aiheesta muualla == * Δήμος Αγίου Δημητρίου. Ágios Dimítrioksen kunnan verkkosivut. *
Álimos

Álimos () on Kreikan kaupunki ja samanniminen kunta (Δήμος Αλίμου, Dímos Alímou), joka sijaitsee Etelä-Ateenan alueyksikössä Attikan alueella ja kuuluu Ateenan metropolialueeseen. Kunnan pinta-ala on 5,909 neliökilometriä ja väkiluku 41 720 (vuonna 2011). Álimoksen kaupunki tunnetaan myös nimellä Kalamáki (Καλαμάκι). Álimos sijaitsee Saroninlahden rannalla noin seitsemän kilometriä Ateenan keskustasta etelään. Sen nimi perustuu samalla seudulla sijainneen antiikin aikaisen Halimuksen demoksen nimeen. Kaupungissa sijaitsee Álimoksen metroasema. == Lähteet == == Aiheesta muualla == * Δήμος Αλίμου. Álimoksen kunnan verkkosivut. *
Ellinikó-Argyroúpoli

Ellinikó-Argyroúpoli ( eli Δήμος Ελληνικού-Αργυρούπολης, Dímos Ellinikoú- Argyroúpolis) on Kreikan kunta, joka sijaitsee Etelä-Ateenan alueyksikössä Attikan alueella ja kuuluu Ateenan metropolialueeseen. Kunnan pinta-ala on 15,1 neliökilometriä ja väkiluku 51 356 (vuonna 2011). Kunnan kuntakeskus on Argyroúpoli. Ellinikó-Argyroúpoli sijaitsee noin yhdeksän kilometriä Ateenan keskustasta etelään. Kunta syntyi, kun Argyroúpoli ja Ellinikó yhdistyivät vuoden 2011 alussa Kallikrates-suunnitelman mukaisesti. Kunnan alueella sijaitsee Ellinikón vanhan lentoaseman alue. == Kunnan osat == Vuoden 2011 kuntauudistuksesta lähtien Ellinikó-Argyroúpolin kunta muodostuu kahdesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kaupungit ovat: Kunnallis­yksikkö Kaupunki­yhdys­kunta Kaupunki Väkiluku (2011) Argyroúpoli Argyroúpoli Argyroúpoli 34 097 Yhteensä: 34 097 Ellinikó Ellinikó Ellinikó 17 259 Yhteensä: 17 259 Yhteensä: 51 356 == Lähteet == == Aiheesta muualla == * Δήμος Ελληνικού-Αργυρούπολης. Ellinikó-Argyroúpolin kunnan verkkosivut. *
Moscháto-Távros

Moscháto-Távros ( eli Δήμος Μοσχάτου-Ταύρου, Dímos Moschátou-Távrou) on Kreikan kunta, joka sijaitsee Etelä-Ateenan alueyksikössä Attikan alueella ja kuuluu Ateenan metropolialueeseen. Kunnan pinta-ala on 5,24 neliökilometriä ja väkiluku 40 413 (vuonna 2011). Kunnan kuntakeskus on Moscháto. Moscháto-Távros sijaitsee noin viisi kilometriä Ateenan keskustasta lounaaseen. Kunta syntyi, kun Moscháto ja Távros yhdistyivät vuoden 2011 alussa Kallikrates-suunnitelman mukaisesti. == Kunnan osat == Vuoden 2011 kuntauudistuksesta lähtien Moscháto- Távroksen kunta muodostuu kahdesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kaupungit ovat: Kunnallis­yksikkö Kaupunki­yhdys­kunta Kaupunki Väkiluku (2011) Moscháto Moscháto Moscháto 25 441 Yhteensä: 25 441 Távros Távros Távros 14 972 Yhteensä: 14 972 Yhteensä: 40 413 == Lähteet == == Aiheesta muualla == * Δήμος Μοσχάτου-Ταύρου. Moscháto-Távroksen kunnan verkkosivut. *
Néa Smýrni

Néa Smýrni () on Kreikan kaupunki ja samanniminen kunta (Δήμος Νέας Σμύρνης, Dímos Néas Smýrnis), joka sijaitsee Etelä-Ateenan alueyksikössä Attikan alueella ja kuuluu Ateenan metropolialueeseen. Kaupungin ja kunnan pinta-ala on 3,524 neliökilometriä ja väkiluku 73 076 (vuonna 2011). Néa Smýrni sijaitsee noin neljä kilometriä Ateenan keskustasta lounaaseen. Alueen nimi tarkoittaa "Uutta Smyrnaa". Nimi viittaa Smyrnan kaupunkiin, nykyiseen Turkin İzmiriin, josta muutti Ateenaan paljon kreikkalaista väestöä 1920-luvulla osana Kreikan ja Turkin väestönvaihtoa. Néa Smýrni on jalkapallojoukkue Panionios FC:n ja koripallojoukkue Panionios BC:n kotikaupunki. == Lähteet == == Aiheesta muualla == * Δήμος Νέας Σμύρνης. Néa Smýrnin kunnan verkkosivut. Luokka:Attikan kaupungit Luokka:Attikan kunnat Luokka:Etelä-Ateena
Palaió Fáliro

Palaió Fáliro (; ) on Kreikan kaupunki ja samanniminen kunta (Δήμος Παλαιού Φαλήρου, Dímos Palaioú Falírou), joka sijaitsee Etelä-Ateenan alueyksikössä Attikan alueella ja kuuluu Ateenan metropolialueeseen. Kaupungin ja kunnan pinta-ala on 4,574 neliökilometriä ja väkiluku 64 021 (vuonna 2011). Palaió Fáliro sijaitsee Saroninlahteen kuuluvan Fálironlahden rannalla noin kuusi kilometriä Ateenan keskustasta lounaaseen. Alueen nimi tarkoittaa "Vanhaa Faleronia", mikä viittaa Ateenan antiikin aikaiseen Faleronin satamakaupunkiin, joka sijaitsi kaupungin alueella. Nykyisin Palaió Fáliro on niin kutsutun Ateenan Rivieran pohjoisinta aluetta. == Lähteet == == Aiheesta muualla == * Δήμος Παλαιού Φαλήρου. Palaió Fáliron kunnan verkkosivut. *
Keratsíni-Drapetsóna

Keratsíni-Drapetsóna ( eli Δήμος Κερατσινίου-Δραπετσώνας, Dímos Keratsiníou- Drapetsónas) on Kreikan kunta, joka sijaitsee Pireuksen alueyksikössä Attikan alueella ja kuuluu Ateenan metropolialueeseen. Kunnan pinta-ala on 9,66 neliökilometriä ja väkiluku 91 045 (vuonna 2011). Kunnan kuntakeskus on Keratsíni. Keratsíni-Drapetsóna sijaitsee noin kymmenen kilometriä Ateenan keskustasta länsilounaaseen. Kunta syntyi, kun Drapetsóna ja Keratsíni yhdistyivät vuoden 2011 alussa Kallikrates-suunnitelman mukaisesti. Osa Pireuksen satamasta sijaitsee kunnan alueella. == Kunnan osat == Vuoden 2011 kuntauudistuksesta lähtien Keratsíni-Drapetsónan kunta muodostuu kahdesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kaupungit ovat: Kunnallis­yksikkö Kaupunki­yhdys­kunta Kaupunki Väkiluku (2011) Drapetsóna Drapetsóna Drapetsóna 13 968 Yhteensä: 13 968 Keratsíni Keratsíni Keratsíni 77 077 Yhteensä: 77 077 Yhteensä: 91 045 == Lähteet == == Aiheesta muualla == * Δήμος Κερατσινίου- Δραπετσώνας. Keratsíni-Drapetsónan kunnan verkkosivut. *
Korydallós (kaupunki)

Korydallós () on Kreikan kaupunki ja samanniminen kunta (Δήμος Κορυδαλλού, Dímos Korydalloú), joka sijaitsee Pireuksen alueyksikössä Attikan alueella ja kuuluu Ateenan metropolialueeseen. Kaupungin ja kunnan pinta-ala on 4,324 neliökilometriä ja väkiluku 63 445 (vuonna 2011). Korydallós sijaitsee noin seitsemän kilometriä Ateenan keskustasta länteen. Se on ottanut nimensä samalla seudulla sijainneesta antiikin aikaisesta Korydalloksen demoksesta. Kaupungissa sijaitsee Korydallóksen metroasema. == Lähteet == == Aiheesta muualla == * Δήμος Κορυδαλλού. Korydallóksen kunnan verkkosivut. *
Korydallos (demos)

Korydallos (, ) oli antiikin aikainen alun perin Hippothontis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen asty-trittykseen eli kaupunkialueen demoksiin. Korydallos sijaitsi Attikan länsirannikolla Aigaleos-vuoren kaakkoispuolella, Thrian ja Pireuksen demosten välisellä alueella lähellä Salamiin saaren mantereesta erottanutta salmea. Sijaintipaikan oletetaan olleen suunnilleen nykyisen, demoksesta nimensä ottaneen Korydallóksen kaupungin alueella. Demos perustettiin Kleistheneen uudistuksessa arkaaisen kauden lopulla vuonna 508 eaa. Tuolloin sen alkuperäinen fyle eli ”heimo” oli Hippothontis ja sillä oli yksi edustaja Ateenan bulessa eli neuvostossa. Myöhemmin hellenistisellä kaudella demoksissa tapahtui muutoksia, ja niiden seurauksena demos kuului vuodesta 201/200 eaa. lähtien Attalis-fyleen. Demoksen kansalaisesta käytettiin demonyymiä Korydalleus (). Kreikkalaisessa mytologiassa Korydallos oli paikka, jossa Prokrustes vainosi ihmisiä kunnes Theseus surmasi tämän. == Lähteet == Luokka:Antiikin Attikan demokset Luokka:Korydallós
Níkaia-Ágios Ioánnis Rénti

Níkaia-Ágios Ioánnis Rénti ( eli Δήμος Νίκαιας-Αγίου Ιωάννη Ρέντη, Dímos Níkaias-Agíou Ioánni Rénti) on Kreikan kunta, joka sijaitsee Pireuksen alueyksikössä Attikan alueella ja kuuluu Ateenan metropolialueeseen. Kunnan pinta-ala on 11,31 neliökilometriä ja väkiluku 105 430 (vuonna 2011). Kunnan kuntakeskus on Níkaia. Níkaia-Ágios Ioánnis Rénti sijaitsee noin kuusi kilometriä Ateenan keskustasta länteen. Kunta syntyi, kun Ágios Ioánnis Rénti ja Níkaia yhdistyivät vuoden 2011 alussa Kallikrates-suunnitelman mukaisesti. == Kunnan osat == Vuoden 2011 kuntauudistuksesta lähtien Níkaia-Ágios Ioánnis Réntin kunta muodostuu kahdesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kaupungit ovat: Kunnallis­yksikkö Kaupunki­yhdys­kunta Kaupunki Väkiluku (2011) Ágios Ioánnis Rénti Ágios Ioánnis Rénti Ágios Ioánnis Rénti 16 050 Yhteensä: 16 050 Níkaia Níkaia Níkaia 89 380 Yhteensä: 89 380 Yhteensä: 105 430 == Lähteet == == Aiheesta muualla == * Δήμος Νίκαιας-Αγίου Ιωάννη Ρέντη. Níkaia-Ágios Ioánnis Réntin kunnan verkkosivut. *
Pérama (Attika)

Pérama () on Kreikan kaupunki ja samanniminen kunta (Δήμος Περάματος, Dímos Perámatos), joka sijaitsee Pireuksen alueyksikössä Attikan alueella ja kuuluu Ateenan metropolialueeseen. Kaupungin ja kunnan pinta-ala on 14,73 neliökilometriä ja väkiluku 25 389 (vuonna 2011). Pérama sijaitsee noin 14 kilometriä Ateenan keskustasta länteen. == Lähteet == == Aiheesta muualla == * Δήμος Περάματος. Péraman kunnan verkkosivut. Luokka:Attikan kaupungit Luokka:Attikan kunnat Luokka:Pireus (alueyksikkö)
Laveeraus

Laveeraus on taidemaalauksessa ohut väripinta, joka peittää yhtä siveltimenvetoa laajemman alueen ja näyttää yhtenäiseltä tai liukuvasti muuttuvalta. Laveeraus toimii usein maalauksen pohjana. Vesivärimaalauksessa laveeraus saadaan aikaan vedellä ohennetusta värikerroksesta. Työvälineenä voidaan käyttää pyöreää tai litteää sivellintä, tai sientä. Purkkiin, palettiin tai värirasiaan kaadetaan aluksi vettä. Sivellin kostutetaan ja siihen otetaan vähän väriä, joka sekoitetaan veteen. Paperi on pingotettu alustalle, joka on hieman kallellaan, jotta vesi valuisi oikein. Siveltimellä tehdään vetoja paperin yli sivulta toiselle, ja vetojen välillä siveltimeen otetaan lisää väriä. Uusi veto vedetään edellisen alapuolelle ja osittain sen päälle. Jos paperi on kostutettu ennalta, värit sekoittuvat paremmin kuin kuivaan paperiin, eikä sivellinvetojen väliin muodostu väriviivoja. Jos värin tai veden määrää lisätään jokaisella siveltimenvedolla, muodostuu väripinta, joka vaalenee tai tummenee tasaisesti. Tällainen asteittainen laveeraus tehdään kuivalle paperille, jotta väri ei sekoittuisi liian tasaisesti. Laveerauksessa voidaan käyttää myös useampaa kuin yhtä värisävyä. ==Lähteet== ==Aiheesta muualla== * Laveerausta vesivärillä, osat 1 ja 2 , Jarmo Ohtosen maalauskoulu, kausi 2006-2007 Luokka:Maalaustekniikat
Erkki Vanninen (kirjailija)

Erkki Kalervo Vanninen (4. toukokuuta 1924 Hiitola – 3. helmikuuta 1989) oli suomalainen kirjailija. == Teoksia == * Kuikkalatinki : novellikokoelma. Otava 1974 * Jorma Komulainen : Kuhmo - rajapitäjä Kainuussa : Kuhmo - a parish on Finland's Eastern frontier in Kainuu ; teksti Erkki Vanninen. Kuhmon kamarimusiikin kannatusyhdistys, Kuhmo 1979 * Peurapoluilta pohjoiseen. Otava 1979 Novellit: * "Suurlahetilas haluaa keskustela Mr. Paakosen kansa" * Autolinnustajat * Cadillaceja Joutenluomassa * Ei ainoastaan leivästä * Joen kansaa * Karttalehti XIV: 10 Alakitka * Kivijoen salolla * Lappeenrannan torilla * March Brown Silver * Mauri Heikkisen tapaus * Meidän herramme erämiehiä * Näätämön meritaimenta pyytämässä * Peurapaita * Piilokojussa * Pötsöllä * Riekonlammen kulmakot * Rukajärven hirvi * Ukkohirvas * Valmismatka * Valtionmaassa * Vyöhyke * Ylivirta == Lähteet == * Kirjasampo.fi : Erkki Vanninen ===Viitteet=== Luokka:Suomalaiset kirjailijat Luokka:Vuonna 1924 syntyneet Luokka:Vuonna 1989 kuolleet
Nádson (jalkapalloilija, 1982)

Nádson Rodrigues de SouzaK League eli Nádson (s. 30. tammikuuta 1982 Serrinha, Brasilia) on brasilialainen jalkapalloilija, pelipaikaltaan hyökkääjä. Hän on 172 senttimetriä pitkä.Nádson National Football Teams -sivustolla Nádson on edustanut urallaan brasilialaisia Vitóriaa (2001–2003, 2009), Corinthians Paulistaa (2006), Bahiaa (2009) ja Sport Recifeä (2010), eteläkorealaista Suwon Samsung Bluewingsiä (2003–2005, 2007–2008) sekä japanilaista Vegalta Sendaita (2008). Hän on Etelä-Korean-mestari vuodelta 2004. Brasilian maajoukkueessa Nádson on pelannut kaksi A-maaottelua vuonna 2003. Hän oli mukana maajoukkueessa CONCACAF Gold Cupissa 2003, jossa Brasilia vieraili ja voitti hopeaa. == Lähteet == Luokka:Brasilialaiset jalkapalloilijat Luokka:Vuonna 1982 syntyneet Luokka:Elävät henkilöt
Nadson

Nadson-nimisiä henkilöitä: * Nádson (Nádson Rodrigues de Souza), brasilialainen jalkapalloilija (s. 1982) * Nadson (José Nadson Ferreira), brasilialainen jalkapalloilija (s. 1984) * Nádson (Nádson da Silva Almeida), brasilialainen jalkapalloilija (s. 1989) * Semjon Nadson, venäläinen runoilija
Syyssahrami

Syyssahrami eli kaukasiansyyssahrami (Crocus speciosus) on sahramien sukuun kuuluva laji. Sitä tavataan luonnonvaraisena Turkissa, Kaukasuksen alueella, Krimin niemimaalla ja Iranissa. Kasvi on 12–15 senttimetriä korkea. Yhdestä mukulasta kasvaa yleensä neljä lehteä, jotka ilmestyvät vasta pitkän aikaa kukinnan jälkeen. Kukkien väri on vaalea sinivioletti tai valkoinen ja emilehdet ovat oranssit ja haaroittuneet. Syyssahrami kukkii syyskuulta lokakuulle. Kasvi menestyy aurinkoisella paikalla hiekansekaisessa maassa. Kasvia lisätään sivumukuloista, joita saadaan jakamalla vanhempia ja hyväkuntoisia yksilöitä kesän lopulla. Sekä istutussyvyys että istutusväli on noin 10 cm. Syyssahrami saattaa kukkia ensimmäisen kerran vasta toisena syksynä istutuksesta. == Lähteet == == Aiheesta muualla == * Kassu – Kasvien suomenkieliset nimet: Syyssahrami (Crocus speciosus) * Suomen Lajitietokeskus: Kaukasiansyyssahrami – Crocus speciosus Luokka:Sahramit